EVROPSKA KOMISIJA Bruselj, 16.10.2017 COM(2017) 615 final DOPOLNILNO PISMO št. 1 K PREDLOGU SPLOŠNEGA PRORAČUNA ZA LETO 2018 Posodobitev ocenjenih potreb za odhodke v kmetijstvu in druge prilagoditve (rezerva za Solidarnostni sklad Evropske unije, agencije in upravne odhodke)



Tako je skupni znesek odobritev za prevzem obveznosti, ki se v PP za leto 2018, vključno z DP 1/2018, zahteva za razdelek 2 ocenjen na 59 499,6 milijona EUR. Pri tem do ustrezne zgornje meje večletnega finančnega okvira ostane razlika v višini 767,4 milijona EUR v odobritvah za prevzem obveznosti. Odobritve plačil za razdelek 2 znašajo 56 305,9 EUR, potem ko so se v primerjavi s PP za leto 2018 zmanjšale za enak znesek (–53,9 milijona EUR) kot odobritve za prevzem obveznosti. 2.1 Pregled Namen DP 1/2018 je posodobiti ocene odhodkov za kmetijstvo na podlagi najnovejših gospodarskih podatkov in zakonodajnega okvira. Komisija je imela proti koncu septembra 2017 na razpolago prve napovedi ravni proizvodnje za leto 2017 in obete za kmetijske trge, kar je podlaga za posodobljene ocene proračunskih potreb za leto 2018.



To DP 1/2018 poleg upoštevanja tržnih dejavnikov vključuje tudi učinek zakonodajnih sklepov za kmetijski sektor od priprave PP za leto 2018 maja 2017 ter učinek nekaterih drugih sklepov, ki se še pripravljajo, vendar bodo sprejeti kmalu. Skupne potrebe EKJS za leto 2018 (po upoštevanju rezervacij EKJS, povezanih s „finančno disciplino“) so zdaj ocenjene na 44 710,4 milijona EUR , kar pomeni povečanje za 188,1 milijona EUR v primerjavi s PP za leto 2018. To povečanje je v glavnem posledica dodatnih odhodkov za izredne ukrepe podpore v sektorju sadja in zelenjave ter sektorjih prašičjega in perutninskega mesa kot tudi plačil obresti, povezanih s sodbo Evropskega sodišča o nekdanjih proizvodnih dajatvah za sladkor. Poleg tega je še nekaj manjših sprememb pri rednih tržnih ukrepih in odhodkih, povezanih z odločitvami o potrditvi obračunov in skladnosti, iz poglavja 05 07 Revizija odhodkov za kmetijstvo, ki jih financira Evropski kmetijski jamstveni sklad (EKJS), ki so prav tako vključene v DP 1/2018. Potrebe za poglavje 05 03 Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev so skoraj nespremenjene v primerjavi s PP za leto 2018. Znesek namenskih prejemkov, ki bo po pričakovanjih na voljo v letu 2018, se poveča s 1 004 milijonov EUR v PP za leto 2018 na 1 246 milijonov EUR (+242 milijonov EUR), kar se v celoti izravna z dodatnimi potrebami. Posodobitev ocen zadeva zneske, ki izvirajo iz sklepov o potrditvi obračunov (+104,9 milijona EUR) in nepravilnosti (–13 milijonov EUR). DP 1/2018 prav tako vključuje pričakovani prenos namenskih prejemkov iz leta 2017 v leto 2018 v višini 400,1 milijona EUR (pričakovani „presežek“ EKJS) , od katerih je bilo 250 milijonov EUR že vključenih v PP za leto 2018. Ocenjeni presežek ne vključuje neporabljenih odobritev (450,5 milijona EUR) iz rezerve za krizne razmere v kmetijskem sektorju za leto 2017, ki ne bo vpoklicana. Te neporabljene odobritve se bodo prenesle za povračila kmetom na podlagi finančne discipline v letu 2018. Zaradi teh posodobitev so za kritje potreb EKJS v letu 2018 potrebne odobritve za prevzem obveznosti v višini 43 464,4 milijona EUR, kar vključuje znesek v višini 459,5 milijona EUR za Rezervo za krizne razmere v kmetijskem sektorju. Ta skupni znesek ostaja pod neto posebno zgornjo mejo za EKJS, ki znaša 44 162,4 milijona EUR. To pomeni, da se bo mehanizem finančne discipline uporabljal le za vzpostavitev rezerve za krizne razmere v kmetijskem sektorju za proračunsko leto 2018 . 2.2 Podrobne pripombe 05 02 — Izboljšanje konkurenčnosti kmetijskega sektorja s pomočjo intervencij na kmetijskih trgih (odobritve + 81,8 milijona EUR) (v milijonih EUR, zaokroženi zneski v tekočih cenah) Intervencije na kmetijskih trgih Predlog proračuna za leto 2018 Dopolnilno pismo

št. 1/2018 Predlog proračuna za leto 2018

(vključno z DP 1/2018) Potrebe 2 676,3 +81,8 2 758,1 – Ocenjeni namenski prejemki, na razpolago v letu 2017 400,0 +0,0 400,0 Zahtevane odobritve 2 276,3 +81,8 2 358,1 Skupne potrebe za intervencijske ukrepe na kmetijskih trgih so za 81,8 milijona EUR višje kot v PP za leto 2018. Odobritve, zahtevane v DP 1/2018, so večje za enak znesek, saj so namenski prejemki, ki naj bi bili na voljo za poglavje 05 02 (v višini 400,0 milijona EUR), nespremenjeni v primerjavi s PP za leto 2018. Predlagano povečanje za 12,8 milijona EUR za sadje in zelenjavo odraža ocenjene dodatne odhodke zaradi nedavne spremembe izrednih ukrepov umika breskev in nektarin . Za odobritve za vinski sektor v proračunski postavki 05 02 09 08, iz katere se financirajo nacionalni podporni programi, se predlaga povečanje za 7,0 milijona EUR, kar odraža najnovejše podatke o izvrševanju. Odobritve za sektor mleka in mlečnih izdelkov (proračunski člen 05 02 12) se povečajo za 2,0 milijona EUR zaradi posodobljenih ocen stroškov, povezanih s skladiščenjem posnetega mleka v prahu, katerega javne intervencijske zaloge so večje od prvotno ocenjenih. Največja sprememba, predlagana v DP 1/2018 za tržne ukrepe, tj. povečanje za 60,0 milijona EUR, zadeva sektorja prašičjega in perutninskega mesa (proračunski člen 05 02 15) in se nanaša na specifične izredne ukrepe za kmete po izbruhih afriške prašičje kuge in aviarne influence. 05 03 — Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (odobritve – 244,5 milijona EUR) (v milijonih EUR, zaokroženi zneski v tekočih cenah) Neposredna plačila Predlog proračuna za leto 2018 Dopolnilno pismo

št. 1/2018 Predlog proračuna za leto 2018

(vključno z DP 1/2018) Po finančni disciplini (vključno z „Rezervo za krizne razmere v kmetijskem sektorju“) Potrebe 41 747,1 –2,5 41 744,6 – Ocenjeni namenski prejemki, na razpolago v letu 2017 604,0 +242,0 846,0 Zahtevane odobritve 41 143,1 –244,5 40 898,6 V primerjavi s PP za leto 2018 so odobritve, zahtevane za poglavje 05 03, popravljene navzdol za 244,5 milijona EUR. Ta sprememba je večinoma posledica višjega zneska namenskih prejemkov (+242,0 milijona EUR) za postavko 05 03 01 10 „Shema osnovnega plačila“. Na podlagi najnovejših podatkov o izvrševanju se za neposredna plačila skupno predlagajo le manjše spremembe potreb (–2,5 milijona EUR). Nekaj manjših sprememb je pri proračunskih postavkah za neposredna plačila, kar odraža posodobljene informacije o odločitvah glede izvrševanja, ki so jih sprejele države članice. Najpomembnejše od teh v DP 1/2018 zadevajo plačilo za zeleno komponento (+95,0 milijona EUR v postavki 05 03 01 11), plačilo za mlade kmete (+34,0 milijona EUR v postavki 05 03 01 13), prerazporeditveno plačilo (+14,0 milijona EUR v postavki 05 03 01 07) in shemo za male kmete (–110,0 milijona EUR v postavki 05 03 02 61). Drugi odhodki za kmetijstvo, ki jih financira Evropski kmetijski jamstveni sklad (EKJS) (odobritve +108,8 milijona EUR)

Odobritve za proračunski postavki 05 07 01 06 za finančne popravke v korist držav članic glede na odločitve o potrditvi obračunov in 05 07 01 07 za finančne popravke v korist držav članic glede na odločitve o potrditvi skladnosti je treba povečati za 1,4 milijona EUR oz. za 5,2 milijona EUR glede na finančni učinek sklepov Komisije o spremembi finančnih popravkov za pretekla leta. Odobritve za proračunski člen 05 07 02 Poravnava sporov je treba povečati za 102,2 milijona EUR na podlagi nadaljnje sodbe Evropskega sodišča o nekdanji proizvodnih dajatvah za sladkor.



Znesek se nanaša na predvidene stroške plačil obresti, ki izhajajo iz sodbe v zadevi Tirlemontoise (C-585/15), in zadeva tržna leta za sladkor 1999/2000 in 2000/2001 . 2.3 Skupni učinek na PP za leto 2018 (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 05 02 08 03 Operativni skladi za organizacije proizvajalcev 12 000 000 12 000 000 05 02 08 99 Drugi ukrepi (sadje in zelenjava) 800 000 800 000 05 02 09 08 Nacionalni programi za podporo v vinskem sektorju 7 000 000 7 000 000 05 02 12 02 Ukrepi za skladiščenje posnetega mleka v prahu 2 000 000 2 000 000 05 02 15 99 Drugi ukrepi (prašičje meso, perutnina, jajca, čebelarski in drugi proizvodi živalskega izvora) 60 000 000 60 000 000 05 03 01 02 Shema enotnega plačila na površino (SEPP) 2 000 000 2 000 000 05 03 01 07 Prerazporeditveno plačilo 14 000 000 14 000 000 05 03 01 10 Shema osnovnega plačila –275 000 000 –275 000 000 05 03 01 11 Plačilo za kmetijske prakse, ki ugodno vplivajo na podnebje in okolje 95 000 000 95 000 000 05 03 01 13 Plačilo za mlade kmete 34 000 000 34 000 000 05 03 01 99 Drugo (nevezana neposredna plačila) 500 000 500 000 05 03 02 40 Plačilo za bombaž, vezano na kmetijsko rastlino –4 000 000 –4 000 000 05 03 02 44 Posebna podpora (člen 68 Uredbe (EU) št. 73/2009) – Vezana neposredna plačila –3 000 000 –3 000 000 05 03 02 60 Prostovoljna shema vezane podpore 4 000 000 4 000 000 05 03 02 61 Shema za male kmete –110 000 000 –110 000 000 05 03 02 99 Drugo (neposredna plačila) –2 000 000 –2 000 000 05 07 01 06 Odhodki za finančne popravke v korist držav članic glede na odločitve o potrditvi obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS 1 400 000 1 400 000 05 07 01 07 Odhodki za finančne popravke v korist držav članic glede na odločitve o potrditvi skladnosti obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS 5 200 000 5 200 000 05 07 02 Poravnava sporov 102 200 000 102 200 000 Skupaj –53 900 000 –53 900 000



3.Solidarnostni sklad Evropske unije Komisija je 26. junija 2017 predlagala uporabo sredstev Solidarnostnega sklada Evropske unije v višini 1 196 ,8 milijona EUR za pomoč Italiji po nizu potresov, ki so med avgustom 2016 in januarjem 2017 prizadeli dežele Abruci, Lacij, Marke in Umbrija. Hkrati je predložila tudi predlog spremembe proračuna (PSP) št. 4/2017 , v katerem je predlagala vknjižbo potrebnih odobritev v splošni proračun za leto 2017, tako v obveznostih kot plačilih, potem ko se odšteje predplačilo, že izplačano v letu 2016. Znesek, ki ga je bilo mogoče uporabiti v tistem obdobju leta 2017, je znašal 902,8 milijona EUR, kar je ustrezalo skupnemu znesku, ki je bil na voljo za uporabo iz Solidarnostnega sklada Evropske unije v začetku leta 2017 (1 115,1 milijona EUR), od katerega se je odštel že uporabljen znesek (71,5 milijona EUR) in zadržani znesek v višini 140,8 milijona EUR, da se je spoštovala obveznost zadržanja 25 % sredstev, dodeljenih za leto 2017, do 1. oktobra 2017, kot je določeno v členu 10(1) uredbe o večletnem finančnem okviru. Ta znesek tako ni zadostoval za kritje vseh sredstev Solidarnostnega sklada EU, ki so se uporabila za Italijo. Vendar je Komisija menila, da so pogoji iz člena 10(2) uredbe o večletnem finančnem okviru izpolnjeni, in je predlagala, da se razlika v višini 294,0 milijona EUR pokrije iz letnega zneska, ki je na voljo za leto 2018. Evropski parlament je tako sklep o uporabi sklada kot tudi PSP št. 4/2017 dokončno sprejel 13. septembra 2017. Zaradi tega izrednega izplačila na začetku programskega obdobja v letu 2017 je treba ustrezno zmanjšati znesek, vključen v PP za leto 2018 kot rezerva, tako v odobritvah za prevzem obveznosti kot tudi v odobritvah plačil. Namen rezerve je, da se omogoči uporaba Solidarnostnega sklada EU s prerazporeditvami, in sicer istočasno s sklepom Evropskega parlamenta in Sveta o uporabi sredstev. Ker bi tak pristop zmanjšal potrebo po spremembah proračuna, bi pospešil postopek uporabe Solidarnostnega sklada EU. (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 40 02 44 Rezerva za Solidarnostni sklad Evropske unije –293 628 245 –112 000 000 Skupaj –293 628 245 –112 000 000 4.Agencije 4.1 Evropski organ za vrednostne papirje in trge (ESMA) Komisija je 13. junija 2017 sprejela predlog uredbe v zvezi s postopki in organi, ki sodelujejo pri izdaji dovoljenja centralnim nasprotnim strankam (CNS), in zahtevami za priznavanje CNS iz tretjih držav.



Trenutno obstaja 17 CNS s sedežem v EU, ki imajo vse dovoljenje za izvajanje svojih storitev znotraj Unije. Priznanih je bilo tudi 28 CNS iz tretjih držav, kar jim omogoča opravljanje storitev v EU. Za priznanje je zaprosilo dodatnih 12 CNS iz 10 jurisdikcij, ki čakajo na sklep Komisije. Poleg tega kliring večje količine transakcij z izvedenimi finančnimi instrumenti, denominiranimi v eurih (in drugih, za katere velja obveznost kliringa EU), trenutno opravljajo CNS iz Združenega kraljestva. Glede na vse večje število CNS iz tretjih držav Komisija predlaga, da se Evropskemu organu za vrednostne papirje in trge (ESMA, Pariz) podelijo pooblastila za širši nabor nadzornih nalog v zvezi s temi CNS. Predvideva se, da bo uredba začela veljati sredi leta 2018. ESMA bo potrebovala dodatne človeške in finančne vire za opravljanje novih nalog v skladu z uredbo o CNS, ki jih bo začela postopoma opravljati v obdobju 2018–2020. Za leto 2018 bo potrebnih 20 dodatnih začasnih uslužbencev (v razredu AD7) in 10 napotenih nacionalnih strokovnjakov, in sicer z začetkom avgusta 2018. S tem povezani odhodki, zlasti za plače, stroške službenih potovanj in stroške najema pisarn, znašajo 4,3 milijona EUR v letu 2018, krili pa naj bi se iz pristojbin, pobranih od industrije. Vendar bo treba glede na to, da bo za uvedbo pristojbin potrebno predhodno sprejetje delegiranega akta Komisije, stroške v letu 2018 kriti iz proračuna EU (iz nerazporejene razlike do zgornje meje za odhodke v okviru podrazdelka 1a) in jih v proračun EU vrniti najpozneje leta 2020.

(v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 12 02 06 Evropski organ za vrednostne papirje in trge (ESMA) 4 310 555 4 310 555 Skupaj 4 310 555 4 310 555 Posodobljen kadrovski načrt je naveden v prilogi v proračunskem formatu. 4.2 Evropska fundacija za izboljšanje življenjskih in delovnih razmer (Eurofound) Cilj glede zmanjšanja števila zaposlenih v Evropski fundaciji za izboljšanje življenjskih in delovnih razmer (Eurofound) v Dublinu je ukinitev dveh delovnih mest v letu 2018, tj. zmanjšanje s 93 delovnih mest, odobrenih v proračunu za leto 2017, na 91 mest v predlogu proračuna za leto 2018, od katerih je 49 delovnih mest predlaganih v funkcionalni skupini za upravne uslužbence, 42 pa v funkcionalni skupini za strokovno-tehnične uslužbence. Po odhodu dveh uradnikov v funkcionalni skupini za upravne uslužbence je agencija zdaj zaprosila za zamenjavo dveh stalnih delovnih mest za uradnike za dve začasni delovni mesti za začasne uslužbence v funkcionalni skupini za upravne uslužbence. Tako ostaja skupno število delovnih mest v funkcionalni skupini za upravne uslužbence stabilno na prvotno zahtevani ravni za leto 2018 (49). To ne vpliva na odhodke. Posodobljen kadrovski načrt je naveden v prilogi v proračunskem formatu.



4.3 Izvajalska agencija za izobraževanje, avdiovizualno področje in kulturo (EACEA) V skladu s predhodnimi rezultati analize stroškov in koristi, ki bo predložena Odboru za izvajalske agencije s prihodnjim svežnjem o prenosu nalog, bo Komisija predlagala, da se agenciji EACEA dodeli izvajanje nalog v okviru nove evropske solidarnostne enote, ki je bila predlagana 30. maja 2017. Te naloge vključujejo začetek in zaključitev postopkov za dodelitev nepovratnih sredstev in oddajo javnih naročil, spremljanje projektov, finančni nadzor in računovodstvo, prispevek k ocenjevanju programov in različne podporne naloge. Komisija predlaga, da se uvede proračunska postavka 15 01 06 03 „Izvajalska agencija za izobraževanje, avdiovizualno področje in kulturo – Prispevek iz evropske solidarnostne enote“, ki bo zajemala operativne stroške agencije EACEA, nastale pri izvajanju evropske solidarnostne enote. Do rezultatov zakonodajnega postopka in posvetovanja z Odborom za izvajalske agencije postavki ne bodo dodeljene odobritve. Uvedba te postavke z zaznamkom pro memoria bo Komisiji omogočila hitro prerazporeditev potrebnih odobritev v skladu z določbami finančne uredbe, ko bo sprejeta pravna podlaga o evropski solidarnostni enoti, da ne bi prišlo do zamud pri izvajanju dejavnosti. S tem bi se hitro zagotovile možnosti za mobilnost mladih v letu 2018. (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 15 01 06 03 Izvajalska agencija za izobraževanje, avdiovizualno področje in kulturo – Prispevek iz evropske solidarnostne enote p.m. p.m. Skupaj – – 5.Uprava 5.1 Evropski urad za boj proti goljufijam (OLAF) V svojem načrtu prihodkov in odhodkov za proračunsko leto 2018 je Evropski urad za boj proti goljufijam (OLAF) zaprosil za preoblikovanje enega začasnega delovnega mesta AD15 v stalno delovno mesto AD15 v kadrovskem načrtu urada OLAF od 1. januarja 2018. Vendar je bilo zaradi odločitev Komisije v okviru postopka zaposlitve novega generalnega direktorja urada OLAF zahtevano preoblikovanje umaknjeno, tako da delovno mesto ostaja začasno. Spremembe ne bodo vplivale na odhodke urada OLAF. Posodobljen kadrovski načrt je naveden v prilogi v proračunskem formatu. 5.2 Urad za publikacije (OP) V okviru posodobitve podpornih procesov in vzpostavitve boljših delovnih metod je Komisija pripravila agendo za digitalizacijo, zlasti na področju konsolidacije lokalnih podatkovnih središč, opreme IKT in varnosti. V tem okviru in v tesnem sodelovanju z Generalnim direktoratom za informatiko (DIGIT) se je Urad za publikacije (OP) 21. novembra 2016 odločil, da začne projekt konsolidacije IT na treh glavnih področjih: omrežja in telekomunikacije, digitalna delovna mesta in pisarniška avtomatizacija ter podatkovna središča. Glavna prednost konsolidacije izhaja iz ekonomij obsega, nastalih pri postopku industrializacije.

Za izvajanje tega projekta bo treba 14 delovnih mest (3 AD in 11 AST), ki so trenutno dodeljena OP v sektorjih infrastrukture in proizvodnje IT, prerazporediti na Komisijo v GD DIGIT. Ta delovna mesta so viri, ki jih Komisija potrebuje za zagotovitev neprekinjenega izvajanja dejavnosti OP. V tem okviru je bila med OP in GD DIGIT 30. maja 2017 podpisana konvencija, ki pojasnjuje, zakaj teh prerazporeditev delovnih mest ni bilo mogoče vključiti v PP za leto 2018. Zato se predlaga prerazporeditev 14 delovnih mest in s tem povezanih odobritev za plače z OP na Komisijo od 1. januarja 2018. Vpliv te prerazporeditve na odobritve je nevtralen. Predlagana posodobljena kadrovska načrta za Komisijo (uprava) in OP sta navedena v prilogi v proračunskem formatu. (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija XX 01 01 01 01 Prejemki in nadomestila 1 238 000 1 238 000 XX 01 01 01 02 Izdatki in nadomestila, povezani z zaposlovanjem, premestitvami in prenehanjem zaposlitve 1 000 1 000 XX 01 01 01 03 Prilagoditve prejemkov 12 000 12 000 26 01 09 (A2 01 01) Urad za publikacije –1 251 000 –1 251 000 Skupaj – – 5.3 Evropska služba za zunanje delovanje (ESZD) 5.3.1 Prihodnje sodelovanje EU z Afganistanom po koncu mandata dvojne funkcije PPEU v Afganistanu Mandat posebnega predstavnika Evropske unije (PPEU) v Afganistanu, ki je opravljal dve funkciji, se je končal 31. avgusta 2017. Glede na to, da je bil politični mandat vodij delegacij EU z Lizbonsko pogodbo močno okrepljen, da bi lahko EU celovito zastopali v tretjih državah, in ob upoštevanju stališč Evropskega parlamenta se je visoka predstavnica odločila, da po izteku sedanjega mandata ne bo predlagala imenovanja naslednjega PPEU za Afganistan. Prihodnje sodelovanje EU z Afganistanom bosta zato podpirala dve funkciji, ki nasledita PPEU: -1. septembra 2017 je bil imenovan posebni odposlanec EU s sedežem v Bruslju, ki je prevzel naloge PPEU v zvezi z regionalnim in mednarodnim usklajevanja na področju miru, stabilizacije in spravnega procesa v Afganistanu. Posebnemu odposlancu pomagata dva politična svetovalca in en strokovno-tehnični uslužbenec. -Delegacija EU v Kabulu bo okrepljena z novim oddelkom za politiko, tisk in informiranje. Tako bo lahko v celoti izpolnjevala svojo vlogo, vključno s spremljanjem celovitega program reform v Afganistanu, izvajanjem mirovnih sporazumov, podporo za gospodarski razvoj in izvajanjem razvojne pomoči EU. Ta koncept je bil 13. junija 2017 predstavljen Političnemu in varnostnemu odboru brez ugovora držav članic EU.



Medtem ko bodo stroški za urad posebnega odposlanca skoraj v celoti kriti iz prerazporeditev v trenutnem upravnem proračunu ESZD, bo potrebno povečanje proračuna ESZD za pokritje dodatnih stroškov, povezanih z vzpostavitvijo novega oddelka za politiko, tisk in informiranje na delegaciji EU v Kabulu, ter drugih upravnih stroškov, povezanih z infrastrukturo in varnostjo, ki se trenutno krijejo v okviru PPEU. To povečanje upravnega proračuna ESZD (razdelek 5, oddelek X proračuna EU) bi v letu 2018 znašalo 4,5 milijona EUR (stroški za celo leto). Na splošno se bo povečanje izravnalo s prihranki v okviru skupne zunanje in varnostne politike (SZVP, razdelek 4, oddelek III proračuna EU), ki izhajajo iz ukinitve PPEU za Afganistan in so ocenjeni na 10,2 milijona EUR. Predlaga se, da saldo v višini 5,7 milijona EUR ostane v proračunu SZVP za vse druge nove ukrepe, ki ne morejo biti načrtovani vnaprej. Predlagani prenos pomeni tudi upravno poenostavitev, saj službi SZVP ne bo več treba hraniti zapletenega sistema vzporednih evidenc o odhodkih, nastalih v imenu PPEU za Afganistan. 5.3.2 Prenos nekaterih nalog spremljanja, usmerjanja in svetovanja z misije EULEX Kosovo na urad EU na Kosovu Na podlagi strateškega pregleda 2015/2016 in postopnega opuščanja misije EULEX Kosovo je Svet ESZD pozval, naj pripravi strategijo za prenos nalog. Koncept prenosa za misijo EULEX je bil 13. marca 2017 predstavljen Odboru za civilne vidike kriznega upravljanja (CivCom); s konceptom se je predlagal prenos nekaterih nalog spremljanja, usmerjanja in svetovanja na urad EU, ki ga je zato treba okrepiti z novimi delovnimi mesti strateških svetovalcev za pravno državo in upravnim osebjem, kar se bo financiralo iz upravnega proračuna ESZD. Odbor CivCom je 24. aprila 2017 odobril predlagani koncept, 28. aprila pa ga je potrdil tudi Politični in varnostni odbor (PVO), s čimer je bila služba ESZD pozvana, naj pripravi prenos nalog.